Indiferent de forma de gestiune, pentru obținerea licenței, operatorii sunt obligați să dețină toate avizele, acordurile și autorizațiile necesare prestării activităților specifice activității de dezinfecție, dezinsecție și deratizare, prevăzute de legislația în vigoare și să respecte normele și reglementările în vigoare cu privire la igiena și sănătatea populației, respectiv la protecția și conservarea mediului, emise de autorități competente în aceste domenii.

## Gestiunea directă

în cazul gestiunii directe a activității de dezinfecție, dezinsecție și deratizare autoritatea publică locală emite o hotărâre de dare în administrare.

## Avantajele gestiunii directe:

- prestarea acțiunilor de igienizare a localității se va face cu frecvența și în perioadele stabilite prin Ordinul Ministerului Sănătății nr.119/2014 pentru aprobarea Normelor de igienă și sănătate publică privind mediul de viață al populației; - creșterea eficienței acțiunii de igienizare a localității prin efectuarea acesteia de la exteriorul localității spre interior și într-o perioadă scurtă de timp, așa cum prevăd normele metodologice privind efectuarea acțiunii de deratizare a unei localității; - control și monitorizare directă și eficientă asupra modului de prestare a activitatii de dezinsecție, dezinfecție, deratizare; - control și monitorizare directă privind suprafața pe care se execută operațiile de dezinsecție, dezinfecție, deratizare; - cunoașterea mai bună a zonei și a locului unde se execută activitatea de deratizare, dezinsecție și dezinfecție, precum și determinarea obiectivă a nivelului de infestare; - produsele utilizate în activitățile de dezinfecție, dezinsecție și deratizare vor fi avizate de către Ministerul Sănătății, pentru profilaxia sanitar-umană; - lucrările se vor executa astfel încât să nu provoace daune de orice natură proprietății utilizatorului obiectivului respectiv; - vor fi semnalate, de asemenea, toate aspectele ce sunt de natură să afecteze viața și sănătatea oamenilor; - tarife mai mici decât cele practicate de operatorii privați prin faptul că autoritatea locală, prin serviciul desemnat, poate analiza marja de profit, precum și prin faptul că furnizorii sunt selectați prin proceduri de achiziție și utilajele și substanțele vor fi achiziționate la cel mai bun preț de pe piață ; - costurile mai mici pentru o calitate ridicată vor permite municipiului să suplimenteze suprafața domeniului public pe care se va face deratizare, dezinsecție și dezinfecție, ceea ce va duce la creșterea cantității de lucrări într-un buget comparabil.

## Gestiunea delegată

Operatorii care își desfășoară activitatea în modalitatea gestiunii delegate furnizează/prestează serviciile de utilități publice prin exploatarea și administrarea infrastructurii tehnico-edilitare aferente acestora, în baza contractului de delegare a gestiunii serviciului, precum și în baza licenței eliberate de autoritatea competentă. Contractul de delegare a gestiunii este un contract încheiat în formă scrisă, prin care unitățile administrativ- teritoriale, individual sau în asociere, după caz, în calitate de delegatar, atribuie, prin una dintre modalitățile prevăzute de lege, pe o perioadă deterrriinată, unui operator, în calitate de delegat, care acționează pe riscul și răspunderea sa, dreptul și obligația de a furniza/presta integral un serviciu de utilități publice ori, după caz, numai unele activități specifice acestuia, inclusiv dreptul și obligația de a administra și de a exploata infrastructura tehnico-edilitară aferentă serviciului/activității furnizate/prestate, în schimbul unei redevențe, după caz. Contractul de delegare a gestiunii serviciilor de utilități publice poate fi: a) contract de concesiune de servicii; b) contract de achiziție publică de servicii.

## Gestiunea delegată implică următoarele dezavantaje: Riscuri de finanțare:

- Operatorul căruia i se deleagă gestiunea (sau oricare dintre acționarii săi devine insolvabil sau efectuarea prestațiilor necesită o finanțare mai mare decât cea estimată de către acesta fapt care poate duce la

31